钦定古今图书集成/理学汇编/字学典/第054卷 > 《汉书》 > 《艺文志》
## 钦定古今图书集成/理学汇编/字学典/第054卷 > 《汉书》 > 《艺文志》

《六体》者，“古文、奇字、篆书、隶书、缪篆、虫篆。”

〈注〉师古曰：“隶书，程邈所献，主于徒隶，从简易也。

《史籀篇》者，周时史官教学童书也，与孔氏壁中古文
异体。《仓颉》七章者，秦丞相李斯所作也。《爰历》六章者，
车府令赵高所作也。《博学》七章者，太史令胡母敬所
作也。文字多取《史籀篇》，而篆体复颇异，所谓秦篆者
也。是时始造隶书矣，起于官狱多事，苟趋省易，施之
于徒隶”也。